cyanic-selkie/wikianc huggingface dataset:
Чанышев Әнүәр Хәйҙәр улы
Биографияһы
1968 йылдан — ЦСКА етәксеһе. Был осорҙа Чанышев етәкселегендә билдәле тренерҙар Анатолий Тарасов, атҡаҙанған спорт мастеры Александр Гомельский, Станислав Жук, Шамил Тарпищев, Вячеслав Фетисов, Хөснөтдинов Нәғим эшләй.
1971 йылдан — СССР Оборона министрлығының спорт комитеты рәйесенең беренсе урынбаҫары.
1979 йылда запасҡа сығарыла һәм Олимпиада-80 спорт программалары етәксеһенең урынбаҫары вазифаһын башҡара.
1982 йылдан алып Мәскәүҙең мәғариф органдарында физик культура мәсьәләләре буйынса эшләй. 2000 йылдан алып — Мәскәү мәғариф Департаментының хәрби-патриотик һәм гражданлылыҡ тәрбиәләү үҙәге директорының урынбаҫары.
1971 йылдан 1983 йылға тиклем — СССР фехтование федерацияһы рәйесе.
Төрлө осорҙа Халыҡ-ара олимпия комитеты ағзаһы, шулай уҡ РСФСР Спорт комитеты президиумы ағзаһы була.
2017 йыл 27 апрелендә Мәскәүҙә вафат була. 2 майҙа Мытищиҙағы Федераль хәрби мемориал зыяратында ерләнә.
Ғаиләһе
Әнүәр Хәйҙәр улының икенсе никахтағы ҡатыны - Людмила Яковлевна Чанышева. Уларҙың улы - Тимур Әнүәр улы Чанышев, адвокат булып эшләй.
Чёрный Тенеш
Чёрный Тенеш — Рәсәйҙәге йылға. Кемерово өлкәһе, Алтай крайы, Алтай Республикаһы биләмәләрендә аға. Йылға Мундыбаш йылғаһының уң ярына тамағынан 33 км өҫтәрәк ҡушыла. Йылға оҙонлоғо 14 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Үрге Обь һыу бассейны округында урынлашҡан, һыу хужалығы участкаһы — Кондома йылғаһы. Бәләкәй йылға бассейны (йылға эске бассейны) — Томь, йылға бассейны — (Үрге) Обь, Иртыш ҡушылғанға тиклем.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Гижег
Гижег — Рәсәйҙәге йылға. Коми Республикаһы, Архангельск өлкәһе биләмәләрендә аға. Йылға Полой Прось йылғаһының уң ярына тамағынан 4 км өҫтәрәк ҡушыла. Йылға оҙонлоғо 34 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Двина-Печора һыу бассейны округында урынлашҡан, һыу хужалығы участкаһы — Вычегда йылғаһы Сыктывкар ҡалаһынан тамағына тиклем. Бәләкәй йылға бассейны (йылға эске бассейны) — Вычегда, йылға бассейны — Төньяҡ Двина.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Баженов ауыл Советы (Бөрө районы)
Баженовский сельсове́т — Бөрө районы составындағы административ-территориаль берәмек һәм ауыл биләмәһе (муниципаль берәмек тибы), 2008 йылда бөтөрөлгән. Почта индексы — 452461. ОКАТО коды — 80213804000. Бахтыбай ауыл биләмәһе менән берләштерелгән.
Ауыл Советы территорияһы буйлап Ағиҙел йылғаһы аға.
Ауыл Советы составында
Баженов ауылы — административ үҙәк, Үләй ауылы, Вязовка (2005 йылға тиклем — ҡасаба  ), Самосадка ауылдары. 2006 йылда Гребени ауылы бөтөрөлә (Башҡортостан Республикаһының 2006 йылдың 21 июнендәге 329-з һанлы «Тораҡ пункттарын булдырыу, берләштереү, бөтөрөү һәм статустарын үҙгәртеүгә, административ үҙәктәрен күсереүгә бәйле Башҡортостан Республикаһының административ-территориаль ҡоролошона үҙгәрештәр индереү тураһындағы» Законы, ст. 4, п.10 а).)
Тарихы
Башҡортостан Республикаһының 2008 йылдың 19 ноябрендәге 49-з һанлы «Айырым ауыл Советтарын берләштереү һәм тораҡ пункттарын тапшырыуға бәйле Башҡортосьан Республикаһының административ-территориаль ҡоролошондағы үҙгәрештәр тураһындағы» Законында ст.1 п. 11) түбәндәге юлдар бар : "Башҡортостан Республикаһының административ-территориаль ҡоролошона түбәндәге үҙгәрештәрҙе индерергә: «Бахтыбай» атамаһын һаҡлап, Бахтыбай һәм Баженов ауыл Советтарын берләштерергә, административ үҙәген Бахтыбай ауылында урынлаштырырға. Баженов ауыл Советының Баженов, Үләй, Вязовка, Самосадка ауылдарын Бахтыбай ауыл Советы составына индерергә. Бахтыбай ауыл Советының сиктәрен тәҡдим ителгән схема картаһына ярашлы раҫларға. Баженов ауыл Советын иҫәп мәғлүмәттәренән алып ташларға.
Баженов ауыл Советы 2008 йылда Бөрө ҡалаһы, Бурны ауыл Советы, Күсәкәй ауыл Советы, Бахтыбай ауыл Советы, Суслов ауыл Советы муниципаль берәмектәренә сиктәщ урынлашҡан була ("Башҡортостан Республикаһының 2004 йылдың 17 декабрендәге 126-з һанлы «Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһындағы» Законы (ред. 19.11.2008)..
Күренекле шәхестәре
Байдимирова Эдита Мифодиевна — герой-әсә, Баженов ауыл Советы хакимиәтенең техник хеҙмәткәре
Бахтыбай ауыл Советы (Бөрө районы)
Тарихы
Башҡортостан Республикаһының «Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһындағы» Законына ярашлы ауыл биләмәһе статусына эйә.
2008 йылда Баженов ауыл Советы менән берләштерелә. Башҡортостан Республикаһының 2008 йылдың 19 ноябрендәге 49-з һанлы «Айырым ауыл Советтарын берләштереү һәм тораҡ пункттарын тапшырыуға бәйле Башҡортосьан Республикаһының административ-территориаль ҡоролошондағы үҙгәрештәр тураһындағы» Законында ст.1 п. 11) түбәндәге юлдар бар : "Башҡортостан Республикаһының административ-территориаль ҡоролошона түбәндәге үҙгәрештәрҙе индерергә: «Бахтыбай» атамаһын һаҡлап, Бахтыбай һәм Баженов ауыл Советтарын берләштерергә, административ үҙәген Бахтыбай ауылында урынлаштырырға. Баженов ауыл Советының Баженов, Үләй, Вязовка, Самосадка ауылдарын Бахтыбай ауыл Советы составына индерергә. Бахтыбай ауыл Советының сиктәрен тәҡдим ителгән схема картаһына ярашлы раҫларға. Баженов ауыл Советын иҫәп мәғлүмәттәренән алып ташларға.
Новосёлов Константин Сергеевич
Физика буйынса 2010 йылғы Нобель премияһы лауреаты (Андрей Гейм менән берлектә), Лондон король йәмғиәте ағзаһы (2011), АҠШ Милли фәндәр академияһының сит ил ағзаһы (2019).
2020 йылдың июленә ҡарата уның эштәренең 200000 ашыу өҙөмтәһе бар. Хирша индексы — 110-дан күберәк. Reuters Thomson версияһы буйынса 2014 йылдың абруйлы ғалимдар рейтингы лидерҙары араһына инә.
2011 йылдың 31 декабрендә королева Елизавета II указы менән уға фәндәге ҡаҙаныштары өсөн бакалавр-рыцары исеме бирелә.
Биографияһы
Константин Новоселов 1974 йылдың 23 авгусында Түбәнге Тагилда тыуа. Атаһы — Сергей Викторович — инженер, Уралвагонзаводында эшләй. Олатаһы, Виктор Константинович Новоселов, 39-сы мәктәпкә (2005 йылдан — 39-сы лицей) нигеҙ һалыусы һәм уныңберенсе директоры була. Әсәһе — Татьяна Глебовна — ошо мәктәптең инглиз теле уҡытыусыһы булып эшләй. Елена апаһы бар.
Константин 39-сы мәктәптә уҡый. Тәүге уңышын алтынсы синыфта уҡығанда яулай — 1986 йылда физика буйынса өлкә олимпиадаһында беренсе урын ала, ә СССР Бөтә Союз мәктәп уҡыусылары олимпиадаһында көслө унау исемлегенә инә. 1988—1991 йылдарҙа өҫтәмә рәүештә ситтән тороп физика-техник мәктәптә уҡый. 1990 — 1991 йылдарҙа физика һәм математика буйынса Бөтә союз олимпиадаһында ҡатнаша. 1991 йылда мәктәпте тамамлағандан һуң, Мәскәү физика-техник институтына уҡырға инә.
1997 йылда МФТИ-ның Физика һәм квант электроникаһы факультетын «наноэлектроника» специальносы буйынса бик яҡшы таммалай. Институттан һуң ике йыл эшләй Черноголовкала Рәсәй Фәндәр академияһының Микроэлектроника технологиялары проблемалары институтында (ИПТМ РАН) эшләй, Юрий Дубровскийҙың аспиранты була.
1999 йылда Нидерланд<ҡа күсенә, унда Неймеген университетында Андрей Гейм менән эшләй башлай. 2001 йылда уның менән бергә Манчестер университетына күсә. 2004 йылдың 3 ноябрендә Новоселов профессор Ян-Кеес Маан етәкселегендә философия докторы (PhD) дәрәжәһенә диссертация яҡлай.
Вязники йырыны
Вязники йырыны — Рәсәйҙәге йылға. Ырымбур өлкәһе, Һамар өлкәһе биләмәләрендә аға. Йылға Кесе Кинель йылғаһының һул ярына тамағынан 15 км өҫтәрәк  ҡушыла. Йылға оҙонлоғо 22 км.
Новосёлов Константин Сергеевич
Биографияһы
2011 йылда Король йәмғиәте ағзаһы итеп һайлана. Әлеге ваҡытта Манчестер университеты һәм Король йәмғиәте профессоры.
Вязники йырыны
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Түбәнге Волга һыу бассейны округында урынлашҡан, һыу хужалығы участкаһы — Оло Кинель башынан тамағына тиклем, Кутулук йылғаһы башынан Кутулук һыуһаҡлағысына тиклем ]. Бәләкәй йылға бассейны (йылға эске бассейны) — Өҫтәмә бассейны юҡ, йылға бассейны — Волга, Куйбышев һыуһаҡлағысы үренән Каспий диңгеҙенә ҡушылғанға тиклем.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Новосёлов Константин Сергеевич
Биографияһы
Манчестерҙа йәшәй, Рәсәй һәм Британия гражданлығына эйә.
Уразай (Ҡариҙел районы)
Уразай (Уразаево; боронғо атамаһы Йүкәсе (Юкачаево ) — Башҡортостан Республикаһының Ҡариҙел районындағы ауыл. 2010 йылдың 14 октябренә ҡарата халыҡ һаны 275 кеше.
Почта индексы — 452364, ОКАТО коды — 80234864008.
Халыҡ һаны
Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)
Медведка йырыны
Медведка йырыны — Рәсәйҙәге йылға. Ырымбур өлкәһе, Һамар өлкәһе биләмәләрендә аға. Йылға Савруша йылғаһының уң ярына тамағынан 25 км өҫтәрәк ҡушыла. Йылға оҙонлоғо 20 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Түбәнге Волга һыу бассейны округында урынлашҡан, һыу хужалығы участкаһы — Оло Кинель башынан тамағына тиклем, Кутулук йылғаһы башынан Кутулук һыуһаҡлағысына тиклем ]. Бәләкәй йылға бассейны (йылға эске бассейны) — Өҫтәмә бассейны юҡ, йылға бассейны — Волга, Куйбышев һыуһаҡлағысы үренән Каспий диңгеҙенә ҡушылғанға тиклем.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Глазь-Ю
Глазь-Ю — Рәсәйҙәге йылға. Коми Республикаһы, Архангельск өлкәһе биләмәләрендә аға. Йылға Весляна йылғаһының һул ярына тамағынан 30 км өҫтәрәк ҡушыла. Йылға оҙонлоғо 14 км.
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Двина-Печора һыу бассейны округында урынлашҡан, һыу хужалығы участкаһы — Вычегда йылғаһы Сыктывкар ҡалаһынан тамағына тиклем. Бәләкәй йылға бассейны (йылға эске бассейны) — Вычегда, йылға бассейны — Төньяҡ Двина.
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Березовка ауыл Советы (Бөрө районы)
Березовка ауыл Советы — Рәсәй Федерацияһы Башҡортостан Республикаһының Бөрө районы составындағы муниципаль берәмек. Административ үҙәге — Печенкин ауылы.
Тарихы
Башҡортостан Республикаһының «Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһындағы» Законына ярашлы ауыл биләмәһе статусына эйә.
Ғабдулла Иҙелбаев исемендәге 2-се Башҡорт кавалерия полкы
Ғабдулла Иҙелбаев исемендәге 2-се Башҡорт кавалерия полкы — Рәсәйҙәге Граждандар һуғышы осорондағы Башҡорт армияһының хәрби формированиеһы.
Тарихы
Башҡорт хәрби советының 1918 йылдың 7 октябрендәге бойороғона ярашлы Башҡорт айырым ирекле кавалерия полкы булараҡ булдырыла. Полк составына 5 башҡорт ирекле отряды һәм Махсус тәғәйенешле команда инә. 1918 йылдың октябрендә үк 2-се Башҡорт кавалерия полкы тип үҙгәртелә. Полкка 6 эскадрон (1-се эскадрон — Бөрйән-Түңгәүер, 2-сене — Үҫәргән, 3-сө — Ҡыпсаҡ, 4-се — Ете ырыу, 5-се — Туҡ-Соран, 6-сы — Башҡорт хәрби советы ҡарамағындағы Махсус тәғәйенешле команда ирекле отрядтары) инә. 2-се башҡорт кавалерия полкы — доброволецтарҙан торған берҙән-бер регуляр башҡорт часы.
Полктың дөйөм составы яҡынса 1500 кеше тәшкил итә. 1918 йылдың ноябренә тиклем полк Башҡорт айырым корпусы составына инә, ул бөтөрөлөүҙән һуң Башҡорт хөкүмәте ҡарамағына күсә, декабрҙән — «Стәрлетамаҡ фронтының башҡорт көстәре» оператив хәрби төркөм ҡарамағында була. 1919 йылдың ғинуарында, Башҡорт корпусы тергеҙелгәндән һуң, полктың 2 эскадроны 1-се Башҡорт уҡсылар дивизияһы составына, 4 эскадрон 2-се Башҡорт уҡсылар дивизияһы составына индерелә. Башҡорт хөкүмәтенең һәм ғәскәрҙәрҙең Совет республикаһы яғына күскәненән һуң полк тарҡатыла. 1919 йылдың март айында Башҡорт корпусы һәм башҡорт халҡына ҡарата Ҡыҙыл Армия яғынан репрессиялар һөҙөмтәһендә 3-сө эскадрон аҡтар яғына сыға.
Граждандар һуғышы осоронда РККА частарына ҡаршы Аҡтүбә фронтында, Стәрлетамаҡ фронтында һуғыша, хәрби милицияның функцияларын үтәй.
1918 йылдың башында Башҡорт хөкүмәте ҡушыуы буйынса Әмир Ҡарамышев һәм Ғабдулла Иҙелбаев менән берлектә Бөрйән-Түңгәүер кантонына Башҡорт ғәскәренең I Башҡорт полкын ойоштороуҙа етәкселек итеү өсөн ебәрелә.
1918 йылдың 2 мартында С. М. Цвиллинг бойороғона ярашлы Баймаҡ эшсе-депутаттар советы вәкилдәре тарафынан Ғабдулла Иҙелбаев һәм Ғимран Мағазов һәм тағы ла унлап башҡорт яугирҙары, шул иҫәптән 5 поляк, ҡулға алына. Баймаҡ Советы эшселәре, бер нисә көн буйы, ҡыҙылдарҙың полкы килгәнсе, Ғабдулла Иҙелбаев менән Ғимран Мағазовты туҡмап, төрлө мыҫҡыллауҙарға дусар итеп, һорау алалар. 1918 йылдың 7 мартында ҡыҙылдарҙың полкы башҡорт офицерҙарын, улар менән бергә ике полякты атырға тигән ҡарар сығара. Башҡорт офицерҙары ғүмеренең һуңғы минуттарына тиклем үҙҙәрен батырҙарса, ғорур тота. 1918 йылдың йәйендә Бөрйән-Түңгәүер кантоны халҡы, Башҡортостан автономияһы өсөн ҡорбан булған ҡаһарман башҡорт офицерҙарының исемдәрен мәңгеләштереү мәсьәләһен күтәреп сыға. 1918 йылдың көҙөндә 2-се Башҡорт кавалерия полкына Ғабдулла Иҙелбаев исеме бирелә.
Борис Годунов
Борис Федорович Годунов (1552 йыл — 13 (23) апрель 1605 йыл) — баяр, батша Федор I Иоанновичтың ҡайнағаһы, 1587—1598 йылдарҙа дәүләт хакимы, 1598 йылдың 17 (27) февраленән 1605 йылдың 13 (23) апреленә тиклем — Годуновтар династияһынан беренсе рус батшаһы.
Чешник
Чешник — Рәсәйҙәге йылға. Кемерово өлкәһе, Алтай крайы, Алтай Республикаһы биләмәләрендә аға. Йылға Кондома йылғаһының һул ярына тамағынан 212 км өҫтәрәк  ҡушыла. Йылға оҙонлоғо 10 км.
Борис Годунов
Сығышы
Годуновтар ырыуы Костроманан, бөйөк Мәскәү кенәзе Иван Данилович Калитаға (1288—1340) хеҙмәт иткән баяр Дмитрий Зернонан сыға. 1555 йылда төҙөлгән хакимдар шәжәрәһе буйынса, Дмитрий Зерноның «''было три сына: Иван, да Констянтин Шея, бездетен, да Дмитрей. А у Ивана Дмитреевича дети: Фёдор Сабур, Данило Подольской, бездетен, да Иван Годун''». Дмитрий Зернонан башлап, Годуновтарҙың ата-олаталары Мәскәү дворында баяр була. Борис Годуновтың атаһы, Федор Иванович (ҡушаматы — Кәкере) Вяьма өйәҙендә урта ҡул алпауыт була.
Чешник
Һыу реестры мәғлүмәттәре
Рәсәй дәүләт һыу реестры мәғлүмәте буйынса йылға Үрге Обь һыу бассейны округында урынлашҡан, һыу хужалығы участкаһы — Кондома йылғаһы. Бәләкәй йылға бассейны (йылға эске бассейны) — Томь, йылға бассейны — (Үрге) Обь, Иртыш ҡушылғанға тиклем.
Борис Годунов
Сығышы
Годуновтар, уларға туған булған Сабуровтар һәм Вельяминов-Зерновтар кеүек үк, татар мырҙаһы Четтан килеп сыҡҡан, тигән версия бар. Чет Рускә 1330 йылда Иван Калита ваҡытында килә. Был версия хакимдар шәжәрәһенең һуңыраҡ редакцияһына (XVI быуат аҙағы) индерелгән һәм, тарихсылар фекере буйынса, хронологик, генеалогик һәм дөйөм тарихи проблемалар арҡаһында дөрөҫ түгел. Мәҫәлән, Четтың килеүе уның ейәне тип күрһәтелгән Дмитрий Зерноның хеҙмәте йылдары менән тап килә. Четтың «улы», Кострома баяры, 1304 йылда үлтерелгән Александр Зерно тулыһынса тиерлек төшөп ҡалған. Әгәр ҙә Чет Рускә иртәрәк — XIII быуаттың икенсе яртыһында килгән тип фаразлағанда, был тиңһеҙ осраҡ ул саҡтағы йылъяҙмаларҙа сағылыш тапмай ҡалмаҫ ине.
Чешник
Һыу реестры мәғлүмәттәре
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса :
Борис Годунов
Тыуыуы. Иртә йылдары
Борис Годунов 1552 йылда, Ҡаҙан буйһондоролоуҙан бер ни тиклем алда, Вязьманың урта ҡул алпауыты Федор Иванович Годунов ғаиләһендә тыуа. Федорҙың атаһы тураһында, уның «Кәкере» ҡушаматынан башҡа, бер нәмә лә билдәле түгел тиерлек. Бористың атаһы Федор һәм уның ағаһы Дмитрий батшаға хеҙмәт алып барған Вязьмалағы ғаилә биләмәләренән тыш, Костромала ҙур булмаған аҫаба ергә эйә була.
Шеңжан-Уйғыр автономиялы районы
Шенжаң-Уйғыр автономиялы районы (ШУАР) (شىنجاڭ ئۇيغۇر ئاپتونوم رايونى, Шинҗаң Уйғур аптоном райони, 新疆维吾尔自治区, ; ҡыҫҡаса Шенжаң ҡыт. «яңы сик») — Ҡытайҙың көнбайышындағы төбәге. Был илдең майҙаны яғынан иң ҙур территориаль-административ берәмеге.
Тарихи атамаһы — Көнсығыш Төркөстан; Ҡытай әҙәбиәтендә Синцзян (1760-сы йылдарҙан), 14-се быуатҡа ҡараған яҙмаларҙа һәм 16-17 быуаттарға ҡараған фарсы телендәге билдәле ҡулъяҙмаларҙа Уйғыриә, Уйғырстан тип аталған. Автономиялы район Ҡаҙағстан, Ҡырғыҙстан, Тажикстан, Рәсәй, Монголия, Афғанстан, Һиндостан менән сиктәш.
Борис Годунов
Тыуыуы. Иртә йылдары
Атаһы Федор Кәкере вафат булғандан һуң (1569), Бористы ағаһы Дмитрий Годунов үҙ ғаиләһенә ала. Дмитрийҙың биләмәләре Вязьма опричнинаһы йылдарында опричнина биләмәһенә күсә. Түбән дәрәжәле Дмитрий Годунов оприча корпусына ҡабул ителә һәм тиҙҙән һарайҙа Постельный приказ башлығы юғары чинына эйә була.
Тәҡдим итеү
Борис Годуновты тәҡдим итеү 1570 йылдарҙа башлана. 1570 йылда ул опричник булып китә, ә 1571 йылда батша Иван Грозный менән Марфа Собакинаның туйында кейәү егете була. Шул уҡ йылда Борис Малюта Скуратовтың ҡыҙы Мария Григорьевна Скуратова-Бельскаяға өйләнә.
Шеңжан-Уйғыр автономиялы районы
Халҡы — 21 813 334 человек (2010). Халыҡ, нигеҙҙә, Тарим уйһыулығында һәм Жуңғариялағы йылғалар үҙәнлектәрендә урынлашҡан Ҡашғар, Хөтән, Яркәнд, Аҡһыу, Кусар, Ғолжа ҡалалары һәм улар тирәһендәге өлкәләрҙә ғүмер итә. Мәркәзе — Өрөмсө (Урумчи) ҡалаһы.
Тарихы
Боронғо Ҡытай сығанаҡтарында район Сиюй (Көнбайыш йорттар) исеме менән телгә алынған.
Көнсығыш Төркөстан Бөйөк Ебәк юлында булыу сәбәпле, ул даими рәүештә ҙур дәүләттәр иғтибарын тартып торған. Б. э. 3-сө быуатында Көнсығыш Төркөстандың төньяҡ өлөшө — Жуңғария сәнби, 5-6 быуаттарҙа жужан, 6 быуаттың икенсе яртыһында төрки ҡәбиләләре идараһында була. Төрки ҡағанлығы төҙөлгәндән һуң, уға Көнсығыш Төркөстандың ҡала-дәүләттәре керә.
7-се быуатта Көнсығыш Төркөстан һәм Жуңғарияла Тан династияһы хакимлыҡҡа килгән. 7-се быуаттың 70-се йылдарында уның көньяҡ өлөшө (хәҙерге Кусар, Хөтән, Ҡарашәһәр, Ҡашҡар) тибеттар ҡулына күсә. 9-сы быуатта Уйғыр ҡағанлығы емерелгәндән һуң, Орхон һәм Селенга йылғалары бассейнында йәшәгән уйғырҙарҙың бер өлөшө был яҡҡа күсеп килә.
Уйғыр дәүләте төҙөлә һәм ул бер нисә йыл ҡараҡатайҙарҙың вассалы була. 13-сө быуаттың 10-20 йылдарынан Сыңғыҙханға буйһондоролған. 1251 йылда Көнбайыш Жуңғария һәм Ҡашҡар ерҙәре Сығатай улусына кергән. Уйғыр дәүләте лә Монгол хандары ҡулы аҫтына күскән. 1399 йылда Шеңжандың төньяҡ өлөшөндә Ойрат ханлығы барлыҡҡа килә. XVII быуат урталарында Жуңғар ханлығы барлыҡҡа килә, уны XVIII быуат уртаһында Цин империяһы яулап ала .. 1465 йылда дуглат ҡәүеменән булған Әбү Бәкер етәкселегендә үҙәге Яркәнт ҡалаһы булған ханлыҡ барлыҡҡа килгән. Һуңыраҡ Хөтән һәм Ҡашҡар виләйәттәре, 1499-1504 йылдарҙа Акһыу, Өстурфан виләйәттәре был ханлыҡ составына ингән. Яркәнт ханлығы 1678 йылға тиклем йәшәп килгән.
Сәнәғәте
Нефть эшкәртеү, металлургия, машиналар эшләү, химия, текстиль сәнәғәте оҫтаханалары бар. Төҙөлөш материалдары эшләп сығарыла. Кәсепселек үҫеш алған: ебәк келәм туҡыу, металл, күндән төрлө әйберҙәр әҙерләп сығарыу, ҡағыҙ аҡса эшләп сығарыу менән шөғөлләнәләр.
Ҡашҡайҙар
Ҡашҡайҙар (үҙатамаһы — qaşqaylar, ед — qaşqay, qaşqaylar, перс. قشقایی ) — төрөк телле ҡәбиләләр,  Фарс өлкәһе, Хузестан һәм Иранда көньяҡ Исфахан ҡалаһында йәшәй. «Ираникаға» ярашлы ҡашҡайҙарҙың ҡәбиләләр союзы төрлө этник сығышлы  конгломераттарҙан ғибәрәт, уларҙың күпселеге төрки сығышлы, шулай уҡ лурҙар, ғәрәп һәм курдтар индерелгән. Әзербайжандарҙың субэтносы булған шаһсевәндәр менән Уртаҡ тамырҙарға эйә була. Бер сығанаҡтарға ярашлы, ҡашҡайҙар әзербайжан теленә яҡын ҡашҡай телендә һөйләшә, икенсе сығанаҡтарға ярашлы  — ҡашҡай  теле әзербайжан теленең диалекты була.
Килеп сығышы һәм атаманың килеп сығышы
XIX быуат дауамында һәм XX быуаттың беренсе яртыһында төрлө рус, Европа авторҙары тарафынан ҡашҡайҙарҙың килеп сығышы  һәм уларҙың исеме  буйынса бер нисә фекер әйтелә. Йыш ҡына теге йәки был ҡашҡай ҡәбиәләләрендә танылыу алған йәки  XIX—XX быуаттарҙа төрлө ҡашҡай башлыҡтары әйткән версиялар  алына. М.С. Иванов был фактты ҡашҡай ырыуының төрлөлөгө  кеүек  килтерә, уның составына төрлө ваҡытта төрлө төрки элементтары үтеп инә. Совет әрмән тарихсыһы Б.П. Балаян 1960-сы йылдарҙа быларҙы тәнҡитләй.
Мәҫәлән, бер версияны хуплаған В.В. Бартольд, Дж. Деморньи һәм XIX быуаттың ҡайһы бер Иран тарихсыларының версияһы буйынса ҡашҡайҙар  уғыҙ ҡәбиләләренең береһе  һалаҫтарҙан айырыла, улар Иранда Һалаҫстан тип аталған, һуңынан Фарсыға күсеп ултырған  Фарсы Ирағының Кум-Саве-Солтанабад  районында XI быуат башынан башлап  төпләнә. Быға иҫбат итеп ҡашҡайҙар составында һалаҫ ҡәбиләләренең булыу фактын килтерә. Балаян һалаҫтар сығышы теорияһының дөрөҫ түгеллеген әйтә, ул бер нисә тиҫтә ҡашҡай ҡәбиләләрендә ҙур булмаған Һалаҫтар ҡәбиләһенең барлығы ҡашҡайҙарҙың сығышын һалаҫтар менән бәйләргә сәбәп булмай тип иҫәпләй
Балаян үҙе ҡашҡайҙарҙы Әрдәбилдән алып  Муганга тиклем йәшәгән  шаһсевәндәр менән бәйләй, хикәйә сығанаҡтарға ярашлы, Ғәббәс I Фарсы Ирағының  һалаҫтар йәшәгән шул уҡ  Кум-Саве-Султанабад райондарын бүләк итә. Артабан, был райондан шаһсевәндәрҙең бер өлөшө Ирандың көньяғына, Фарсҡа күсерелә, был һуңғы сиратта Сәфәүи дәүләтенең Португалия араһындағы Ормуз конфликты арҡаһында була. Аҙ һанлы Һалаҫ ҡәбиләһе составында булыуын Балаян һалаҫтарҙың күп булмаған һаны менән аңлата, улар Кум-Саве-Солтанабадтан көньяҡҡа шаһсевәндәр менән бергә юллана. Ҡашҡайҙарҙың атамаһын Балаян Иран Әзербайжанындағы Ҡашҡа-Даг һырты менән аңлата, уның һырты буйлап шаһсевәндәр йәшәгән була. Был осраҡта «ҡашҡа-и» һүҙен  «ҡашҡай» йәки «ҡашҡайлы» тип аңларға кәрәк. Үҙенең теорияһын иҫбатлау өсөн Бабаян ҡашҡай ҡәбиләләре атамаларын килтерә, улар Әзербайжанда ҡалған шаһсевән ҡәбиләләре атамалары һәм Әзербайжан топонимдары менән оҡшаш. Миҫал булып Мугандан сыҡҡанды аңлатыусы ҡашҡай ырыуы Муганлы тора; ҡашҡайҙарҙы урынлаштырыу  үҙәге Семирун Мугандағы Семирун оҡшашлығы буйынса, Әрдәбилдән  20 км алыҫлыҡта;  Фарста Маку ҡалаһы Иран Әзербайжанындағы Маку ҡалаһы оҡшашлығы буйынса; ҡашҡай Ҡарабах ырыуы һәм Фарста Кух-е-Ҡарабах тауы, уны, Фарстағы  көнсығышты өйрәнеүсе совет белгестәре делегацияһы хәбәр итеүенсә, урындағы ҡашҡайҙар 1945—1946 йылдарҙа ата-бабалары ере хөрмәтенә атағандар. Пьер Оберлинг шулай уҡ ҡашҡайҙарҙың исемен Әзербайжанда Ахарҙан көньяҡҡа ҡарай Ҡашҡадаг тауы менән бәйләй. Шулай уҡ Хоя тирә-яғындағы Ҡашҡа Булаг ауылы менән бәйле булыуы мөмкин  . Шулай уҡ ҡашҡайҙарҙың унда барлыҡҡа килеүе XIII быуатта Сыңғыҙхандың баҫып инеүе менән бәйле тигән фараз да бар, унан һуң ҡашҡайҙар бер нисә быуат Аҡ Ҡуйлылар төркүмән ҡәбиләләре конфедерцияһы составында булып, Әрдебил тирә-яғында йәшәй. Һуңынан, XVI быуатта  ҡашҡайҙар Фарсҡа  Исмәғил I  тарафынан португалдар һөжүмен кире ҡағыу өсөн күсерелә. Ҡашҡай тарихсыһы һәм күсмә халыҡ хоҡуҡтары өсөн көрәшсе Мөхәммәт Бахманбеги шулай  ҡашҡайҙарҙың төп өлөшө Кавказ аръяғында, Баҡыла байтаҡ ваҡыт йәшәгән тигән фекер яҡлы, быны дөрөҫләп, ул ҡашҡайҙарҙың антрополгик характеристикаларында һәм уларҙың телен әзербайжан теленә оҡшашлығында күрә. Ҡашҡайҙарҙың һәм шаһсевәндәрҙең уртаҡ тамырҙарын Британия тарихсыһы Ричард Таппер Сәфәүи дәүләтендә шаһсевәндәр тураһындағы үҙенең мәҡәләһендә раҫлай. Шаһсевәндәргә арналған башҡа мәҡәләлә, Таппер көнсығышты өйрәнеүсе совет белгесе Л.И. Мирошников ҡашҡайҙарҙың Әзербайжандан килеп сығышы тураһында Балаян теорияһы менән ризалаша, тип күрһәтә. Совет шәрҡиәтсеһе Н. А. Кузнецова ҡашҡайҙар шаһсевәндәрҙең бер  өлөшө  һанала, тип иҫәпләй. Америка тарихсыһы һәм төркиәтсе Голден Питер, Балаян кеүек үк, ҡашҡайҙарҙың атамаһы уларҙың Иран Әзербайжанынан сыҡҡанлығын иҫбатлай тигән фекерҙә. Ул ҡашҡайҙарҙың сығышын шул уҡ уғыҙ төрөк элементтары менән бәйләй, улар әзербайжан халҡының нигеҙен тәшкил итә. XX быуатта ҡашҡайҙар ырыуы конфедерацияһы башлыҡтары үҙҙәрен туранан-тура Оҙон Хәсән  вариҫтары  һәм шулай уҡ Исмәғил шаһ менән туғанлыҡ бәйләнештәре  бар тип раҫлай
Бынан тыш XIX быуат уртаһында британ консулы Кит Эдвард Абботтың бер ҡашҡай илбәгенән яҙып алған  һүҙәренә ярашлы ҡашҡайҙар Хулагу хан тарафынан, Үҙәк Азия һәм Ҡытай сигендәге өлкәнән, Ҡашғарҙан күсерелә. Был фекер менән лорд Керзон һәм А.А. Ромаскевич та ризалаша Ҡашғарсылар менән кашҡайҙарҙы шулай уҡ Арминий Вамбери һәм В. Берар ҙа бәйләй. Әммә В. П. Балаян «ғашғар» һәм «ғашғаи» һүҙҙәренең ораҡлы оҡшашлығына нигеҙләнгән һәм ҡашҡайҙарҙың һәм Ҡашғария төрөк телле халыҡтың телендә, мәҙәниәтендә, көнкүрешендә тәрән айырмалар арҡаһында был теорияны дөрөҫ түгел тип иҫәпләй. Мөхәммәт Бахманбеги шулай уҡ был версияны тәнҡитләй, уны ғилми анализға мөнәсәбәте юҡ тип баһалай. Г. Керзон ҡашҡайҙарҙы төрөкләштерелгән лурҙар тип һанай, сөнки ул уларҙың йолалаларында һәм ғөрөф-ғәҙәттәрендә оҡшашлыҡ таба.
Америка тарихсыһы Пьер Оберлинг, ҡашҡайҙарға арналған Ираник Энциклопедияһы авторы, ҡашҡайҙарҙың ата-бабалары ере итеп Иран Әзербайжанын атай. Балаян кеүек үк ул да был төбәккә ҡарата Муганлу, Аҡ Ҡуйынлы, Ҡара Ҡуйынлы, Бейгдели һәм Муселлу күп һанлы ырыу атамаларына һылтанмалар менән иҫбатлай. Бынан тыш Оберлинг ҡашҡайҙарҙың йыш ҡына Иран Әзербайжанындағы Әрдебилде үҙенең йорто тип иҫәпләй. Ҡашҡайҙарҙың атамаһының килеп сығышына ҡарата, Оберлинг, Балаяндан айырмалы рәүештә, этнонимдың килеп сығышын төрөктәрҙең «ҡашҡа» һүҙенән, аттың маңлайындағы аҡ тапты аңлатҡан һүҙҙән килеп сығыуы теорияһын хуплай. Был теорияны үҙ ваҡытында В.В.Бартольд та алға ҡуя, шул уҡ фекерҙә Гаррот и А. А. Ромаскевич та була. Балаян үҙе этнонимдың был килеп сығыу теорияһын ҡашҡайҙарҙың тарихы менән бәйле түгел һәм һүҙҙәрҙең осраҡлы оҡашалығына нигеҙләнгән икеле һәм абстракт тип һанай. Балаян Иран һәм Әзербайжан тарихында ырыуҙар һәм ырыуҙар конфедерациялары хайуандарҙың атамалары йәки уларҙың төҫтәренә бәйле күп кенә осраҡтар булыуына күрһәтә, мәҫәлән, Аҡ-Ҡуйынлы, Ҡара-Ҡуйынлы, әммә бер нисә тиҫтә ҡашҡай ырыуҙарының атамалары  араһында бер ниндәй ҙә хайуан юҡ, ә ҡашҡайҙар үҙҙәре ат йәки аҡ таплы  башҡа хайуан менән бәйле бер ниндәй ҙә риүәйәт белмәй. Балаян,был теорияның абстрактлылығына һәм нигеҙһеҙлегенә күрһәтеп, әзербайжан һәм фарсы телдәрендә ҡашҡайҙарҙың этнонимына оҡшаған башҡа һүҙҙәрҙең күплеген, уларҙы осраҡлы рәүештә этноним менән бәйләргә мөмкинлеген яҙа. Ҡашҡайҙар ырыуының күп өлөшө төрөк сығышлы булыуға ҡарамаҫтан, төрлө осорҙарҙа ҡашҡайҙар составына лурҙар, бәхтиәрҙәр, ғәрәптәр кеүек төрөк булмаған элементтар инә Кәрим хан Зенд ваҡытында күп кенә курд һәм лур ҡәбиләләре шулай уҡ ҡашҡайҙар составына инә. Бөтәһе лә улар ассимиляцияға дусар була һәм ҡашҡайҙарҙан тел, кейем һәм ғөрөф-ғәҙәттәр планында айырылмай.
XIX быуатҡа тиклем
Ҡашҡайҙарҙың иртә тарихы ғәмәлдә билдәһеҙ. Иран ҡәбиләләре буйынса Америка белгесе Ричард Таппер ҡашҡайҙарҙың килеп сығышын башлыса XVII быуатта тип иҫәпләй, әммә XVIII быуатҡа тиклем ҡашҡайҙар тураһында тарихи мәғлүмәттәрҙең булмауына күрһәтә. Ҡашҡайҙар үҙҙәре тыуған ере тип Әрдебилде һәм үҙҙәрен Көньяҡ Иранға португалдар һөжүмен кире ҡағыр өсөн Исмәғил I Сәфәүи тарафынан күсерелгән тип иҫәпләй, ә Пьер Оберлинг уларҙың Фарстың төньяҡ-көнбайышында XV быуатта уҡ йәшәүен телгә ала.
XVIII башында, ҡашҡай илхандары династияһы башлығы Джан Мөхәммәт-ага етәкселеге ваҡытында,  ҡашҡайҙар Фарс тарихында мөһим роль уйнай башлай. Икенсе ҡашҡай башлығы Хәмит-бек Ҡашҡаи Сәфәүи шаһы Солтан Хөсәйен хакимлығы ваҡытында билдәле шәхес була.
Джани -аганың ике улы Исмәғил-хан һәм Хәсән-хан Нәҙир-шаһтың Һинд походында ҡатнаша, әммә һуңынан шаһ ҡәһәренә юлығалар, һөҙөмтәлә Хәсән-хан язалап үлтерелә, ә Исмәғил-хан күҙһеҙ ҡалдырыла. Нәҙир-шаһ ҡашҡайҙарҙы Хөрәсәнгә күсерә, һәм улар Фарсҡа тик уның үлеменән һуң ғына, Кәрим-хан Зенд хакимлығы ваҡытында әйләнеп ҡайта. Һуңыраҡ, Исмәғил-хан Кәрим-хан Зендтың ышаныслы кешеһе була. Кәрим-хан Зендтың вафатынан һуң Исмәғил-хан Зенд вариҫтары араһында власть өсөн көрәшкә ылыға. Әммә ул хуплаған Зәки-хан Зенд үлтерелә, ә Исмәғил-хан уның дошманы Әли Мурад-хан тарафынан язалап үлтерелә. Исмәғил-хандан һуң ҡашҡайҙар ырыуын уның берҙән-бер улы Джан Мөхәммәт-хан етәкләй, Ул да Джафар-ханға (уның да атаһы күрәһең, Әли Мурад-хан тарафынан үлтерелә) ярҙам итеп, Зендтарҙың үҙ-ара ыҙғышына йәлеп ителә. Джафар-хан үлтерелгәндән һуң Джани-хан уның улы Лотф Әли-ханға ярҙам итә.
1788 йылда Каджар хакимы Ага Мөхәммәт-хан, Ирандың буласаҡ шаһы, ҡашҡайҙарға ҡаршы кампания башлай, әммә ҡашҡайҙар тауҙарға ваҡытында китеп өлгөрә, унда Каджар тоҙағына эләгә алмайҙар. 1794 йылда, Ага Мөхәммәт-хан Лотф Әли-ханды тар-мар итә, Джани-хан үҙенең ғаиләһе менән Загрос тауҙарына ҡаса, унда  1797 йылда Каджарҙың үлеменә тиклем йәшеренә. Ага Мөхәммәт Каджар үс итеп ҡайһы бер ҡашҡай ырыуҙарын Ирандың төньяғына күсерә.
Фарсты яулап алғандан һуң Ага Мөхәммәт Каджар өлкәнең наместнигы итеп үҙенең вариҫы һәм туғаны Баба-ханды, буласа Фәтх Әли-шаһты тәғәйенләй. Баба-хандың вариҫы һәм улы Ғәббәс-мирза атаһының Фарста хакимлығы ваҡытында Джани-хандың кесе улдары менән дуҫлаша, был уларға киләсәктә ғүмерҙәрен һаҡлап ҡалырға һәм артабан күтәрелергә мөмкинлек бирә. Тәхеткә ултырғандан һуң Фәтх Әли-шаһ Джани-ханға Фарсҡа ҡайтырға рөхсәт итә, унда күп ҡашҡай ырыуҙарының ҡашҡайҙар тирәләй консолидацияһы ҡашҡай хандарының байтаҡ йоғонтоһона килтерә..
XIX быуат
В 1823/1824 йылда Джани-хан вафат була, һәм ҡашҡай ырыуҙарын илхан титулын алған уның өлкән улы Мөхәммәт Әли-хан етәкләй. Мөхәммәт Әли-хандың кесе туғандары Муртузакули-хан, Мостафакули-хан һәм Мөхәммәткули-хан илбәг титулдарын ала. 1824/1825 йылда Мөхәммәт Әли-хан Фарстың хакимы Фәтх Әли шаһтың улы Хөсәйен Әли мирза Фарман Фарманың ҡыҙына өйләнә, был уны Ирандың көньяғында иң абруйлы кеше яһай. 1831/1832 йылда Мөхәммәткули-хан ҡеүәтле Гавами ырыуы вәкиле, язалап үлтерелгән Фарстың беренсе министры һәм калантары Хаджи Ибраһимдың ейәнсәренә өйләнергә теләй. Шулай уҡ Мөхәммәткули-хандың буласаҡ улы Мөхәммәт Әли-хандың ҡыҙына өйләнеүе фараз ителә.
Никахҡа Фарстың вәзире ҡамасаулай, ул Фарман-Фарманы Фарстың ике ҙур йортоноң берләшеүен вариҫ принцы Ғәббәс-мирзаның уға ҡарата ҡулланыуы мөмкин тип ышандыра. Принц илханды ҡулға алырға бойора. Быға яуап итеп ҡашҡайҙар Муртузакули-хан бойороғо буйынса Керманға юллана, унда Ғәббәс-мирзаның улы наместник Наваб Сейф-оль- Мольк мирза уларҙы йылы ҡабул итә. Наместник уларға 100 мең кешегә иҫәпләнгән көтөүлек бүлеп бирә. Шул арала иреккә сыҡҡан Мәхәммәт Әли -хан Ғәббәс-мирзанан ярҙам һорай, һәм тегенеһе шаһ алдында ҡашҡайҙарҙы яҡлап сыға.
1832/1833 йылда Фарман-Фарма ҡашҡайҙарҙы Фарсҡа ҡайтарыу ниәте менән Керманға походҡа юллана. Бынан һуң Фарман-Фарманы оҙатып йөрөүсе Фарстың шәйех-әл-исламы һәм калантары Мөхәммәт Әмингә ҡашҡайҙарҙың Фарсҡа ҡайтыуҙары тураһында һөйләшергә мөмкин була. Әммә 1833 йылдың октябрендә Ғәббәс-мирза вафат булғандан һуң, Фарман-Фарма Мөхәммәт Әли-ханды бәреп төшөрә, уның Баг-е Арам резиденцияһын баҫып ала һәм вариҫтарын күҙһеҙ ҡалдыра. Ҡашҡайҙарҙың хакимы булып Мөхәммәт Әли -хандың кесе ҡустыһы Мөхәммәткули-хан булып китә. Ираникала ҡашҡайҙар тураһында мәҡәләнең авторы Пьер Оберлингҡа ярашлы,  1836 йылда Мөхәммәт Әли-хан 1836 йылда Тәһранға саҡырыла һәм Мөхәммәт шаһ Каджарҙың һарайында 1849 йылға тиклем ҡала, шунан һуң Ширазға әйләнеп ҡайта.
Мөхәммәт Әли-хан үлгәндән һуң 1852 йылда Мөхәммәткули-хан илхан була. Яңы илхандың власы яңы шаһ Насреддин Каджар ваҡытында ныҡ сикләнгән була. Мөхәммәткули-ханды Ширазда ҡашҡайҙар ырыуҙарын тынысландырыу өсөн тотҡон кеүек тоталар. Бынан тыш, 1861/1862 йылда Насреддин-шаһ Ирандың көньяғында үҙенең власын көсәйтеү һәм ҡашҡайҙарҙы көсһөҙләндереү өсөн яңы Хамсе ырыуы конфедерацияһын ойоштора, уны Гавамиҙың ҡеүәтле һәм бай нәҫеле етәкләй.
1867/1868 йылда Мөхәммәткули-хан вафат булғандан һуң илхан булып уның улы Солтан Мөхәммәт-хан тора. Көсһөҙ һәм алкоголизм менән яфаланған идарасы аҫтында ҡашҡайҙар 1870 йылдар башында көслө аслыҡҡа дусар була. Солтан Мөхәммәт-хан 1871/1872 йылда эшен ҡалдыра, шул уҡ ваҡытта үҙенең илхан титулын һаҡлап ҡалдыра. Ҡашҡайҙар конфедерацияһы тарҡалыу сигендә була, уны меңләгән ғаилә ҡалдыра.
Ҡашҡайҙар Конституция революцияһы һәм Беренсе донъя һуғышы ваҡытында
Тик XX быуат башында, Мостафакули-хандың ейәне, Джани-хандың улы илхан Исмәғил-хан Ҡашҡай ваҡытында ҡашҡайҙар элекке бөйөклөгөн ҡайтара. Был ваҡытта Иранда ҡоторонған Конституция революцияһы (1905—1911) үҙәк власты ныҡ көсһөҙләндерә. Был осраҡ менән файҙаланып, Исмәғил-хан Фарста ҡәбиләләргә ҡараған ерҙәрҙе баҫып ала, шул ваҡытта уның дошманы Гавами йорто етәксеһе Гавам әл-Мульк Ширазда нығынып ала. Конституция революцияһы фонында Исмәғил-хан конституциялыларҙы хуплай, ә Гавами роялистарға ярҙам итә. Әммә бәхтиәрҙәр Тәһран өҫтөнән контроль алып һәм Гавами уларға ярҙам иткәндә, Исмәғил-хан реакцион булған вәли Шәйех Казал менән союз төҙөй, ул «Көньяҡ Лигаһы» тигән исем ала.
Хузестанда нефть сығарыу концессияһына эйә булыусы британлылар Көньяҡ Лигала янау күрәләр. Бынан тыш Британия сауҙагәрҙәре үҙҙәренең финанс юғалтыуҙарында ҡашҡайҙары ғәйепләй, сөнки уларҙың төп сауҙа юлдары ҡашҡайҙар ере аша үтә. Ошо сәбәпле Гавами яғын ҡабул иткән британлылар Исмәғил-ханды хәрби хәрәкәттәрҙе туҡтатыуҙы мәжбүр итә, сөнки ҡашҡай яугирҙәре Фарс наместнигы һалдаттары менән бер нисә тапҡыр Ширазда Гавами позицияларына һөжүм иткән була.
Тыныслыҡ оҙаҡ дауам итмәй, һәм Фарс Беренсе донъя һуғышы башында ҡабаттан конфликтҡа инә. Ғосман империяһы тарафынан джихад иғлан иткәндән һуң Немец командованиеһы Төньяҡ Африканан алып Британ Һиндостанына тиклем мосолмандарҙың дөйөм ихтилалына һәм нейтарль булған Иран менән Афғанстандың Үҙәк дәүләттәргә берләшеүенә өмөт бағлай. Уларҙың планы килеп сыҡмаһа ла, немецтар шулай ҙа Иран һәм Афғанстанға үҙәренең бер төркөм агенттарын ебәрә. Иран төркөмөн дипломат Вильгельм Вассмусс етәкләй, ул Буширҙа герман консулы булараҡ ырыу башлыҡтары менән дуҫлаша. Вассмусс Ширазда герман консулы сифатында Фарсҡа 1915 йылдың яҙында килә, әммә британлылар тарафынан тотола, улар уның ҡорамалдарын һәм йәшерен кодын эләктерә. Шулай ҙа 1915 йылдың ноябрендә Вассмусс герман герман офицерҙары менән бергә Ширазда түңкәрелеш ойоштора һәм консулды һәм ун бер британ подданыйын ҡулға ала. 1916 йылдың февралендә инглиздәр оккупациялаған Буширға ҡасҡан Гавам әл-Мульк, Шираздың генерал-губернаторы, Ширазды баҫып алыу өсөн үҙ армияһы менән сығыш яһай. Һунар ваҡытында ул вафат булып ҡалһа ла, уның титулын мираҫ итеп алып ҡалған улы Ширазды яулап ала. Гераман түңкәрелештәренә юл ҡуймау маҡсатында Британия офицерҙары етәкләгән «Көньяҡ фарсы уҡсылары» исеме аҫтында яңы берләшмә барлыҡҡа килә.
Еңелеүҙән һуң Вассмусс үҙенең көсөн яңы ырыу союздарын ойоштороуға йүнәлтә. Вассмуссты хуплаусылар араһында 1911 йылда Гавами йортон хуплаған өсөн инглиздәрҙе яратмаған Исмәғил-хан Ҡашҡаи була. Васмусс тарафынан Ғосман империяһының тиҙ еңеүенә ышанған Исмәғил-хан британлыларға ҡаршы сығырға ҡарар итә, әммә үҙенең көсөн юғары баһалай. 1918 йылдың майында ҡашҡайҙар араһында Бушир-Шираз юлында Кан-Зеньян янында көньяҡ-фарсы уҡсылары һөжүм итә, ҡашҡайҙар, һан яғынан өҫтөнлөк итеүенә ҡарамаҫтан, еңелә. Вассмусс Кумға ҡаса, унда 1919 йылда тотола.
Ҡашҡайҙар ырыуының һәм Пехлеви режимының ҡаршы тороуы
1925 йылда Иранда күп йыллыҡ көрсөк элекке казак офицеры Реза-шаһ Пехлевиның тороуы менән бөтә. Исмәғил-хан Ҡашҡаи һәм уның өлкән улы Насир-хан 1926 йылда Тәһранға депутат сифатында саҡырыла, әммә тиҙҙән шаһтың тотҡондары икәнлеген аңлап ҡала, Реза-шаһ уларҙы ҡашҡайҙар ырыуын ҡоралһыҙландырыу өсөн үҙәк хөкүмәт менән хеҙмәттәшлеккә мәжбүр итергә маташа. Исмәғил-хан һәм Насир-хан тиҙҙән депутаттың тейелмәҫлегенән мәхрүм була һәм ҡулға алына. Шул уҡ ваҡытта ҡашҡай ырыуҙарына хәрби губернаторҙар тәғәйенләнә, ҡашҡайҙар мәжбүри хеҙмәткә һәм һалым системаһына эләгә, уның менән коррупцияға бирелеүсе түрәләр мауыға.
Ҡайһы бер хәрби губернаторҙарҙың баш-баштаҡлығы менән көсәйгән ырыуҙарҙың асыуы 1929 йылдың яҙында ҙур күләмле ихтилалға әйләнә, унда ҡашҡайҙар төп ролде уйнай. Бер нисә ай ҡаршы тороуҙан һуң шаһ Пехлеви хөкүмәте күскеселәр менән тыныслыҡ килешеүе төҙөргә мәжбүр була, уның буйынса Исмәғил-хан һәм Насир-хан ҡабаттан Мәжлистың (Иран парламентының) ағзалары була, хәрби губернаторҙар ырыуҙарҙан алына, дөйөм амнистия иғлан ителә. Әммә Иранда күсенсе йәшәү рәүешенең дошманы Реза-шаһ Пехлеви, бер аҙ ваҡыттан һуң ҡашҡайҙар конфедерацияһын бөтөрөргә ҡарар итә. 1932 йылда ҡашҡайҙар яңынан ихтилал күтәрә, әммә ул һөҙөмтә бирмәй. Киләһе йылда Исмәғил-хан Ҡашҡаи шаһ төрмәләренең береһендә үлтерелә, ә ҡашҡайҙарҙың күсмә юлдары Реза-шаһтың заманса механизацияланған армияһы менән ябыла. Шундай сәйәсәте менән Реза-шаһ иген үҫтереүселәрҙең һанын арттырырға тырыша, әммә һөҙөмтәлә был ас күскенселәрҙең артыуына килтерә.
Шундай һай сәйәсәт ҡашҡайҙарҙы тулыһынса юҡ итрегә мөмкин була, әммә 1941 йылдың сентябрендә Реза-шаһ союзниктар баҫымы аҫтында тәхеттән баш тарта һәм Насир-хан һум уның ҡустыһы Хосров-хан, ҡашҡайҙар конфедерацияһын тергеҙеп,  Тәһрандан Фарсҡа ҡайта. Насир-хан үҙен илхан тип иғлан итә, ырыу биләмәле өҫтөнән контролде тергеҙә һәм яңырта.
Атаһы кеүек үк, Насир-хан да британлыларға ҡаршы ҡараштарға эйә була һәм Икенсе донъя һуғышында Германия яҡлы була, ул немецтарҙың Ирандан британлыларҙы ҡыуып сығарыуына ышана. Тәһранда немец агенты Бартольд Шульце-Холтустың барлығын белеп, Насир-хан уны 1942 йылдың яҙында Фарсҡа килергә күндерә. Фарсҡа килеү менән, Бартольд Шульце-Холтус ҡашҡайҙарҙың төп торағы Фирүзәбадҡа юллана һәм Насир-хандың хәрби советнигы була. Һуңыраҡ, Фарсҡа бер нисә башҡа немец агенттары килә. Әммә немецтар вәғәҙә иткән ҡоралдың ҡашҡайҙар ғәмәлдә береһен дә ала алмайҙар.
Британлылар хәрби ҡыҫылыштан баш тарта һәм Иран хөкүмәтен Фарстағы үҙәк власты тергеҙеү өсөн көс ебәрергә мәжбүр итә. 1943 йылдың яҙынла Фарсҡа регуляр армия ебәрелә, ләкин ул ҡашҡайҙарҙан һәм уларға союздаш ырыуҙарҙан бер нисә ауыр юғалтыуҙар кисерә. Мәҫәлән, Самирумда бөтә гарнизон юҡҡа сыға, 200 фарсы һалдаты һәм өс полковник юҡ ителә. Ахырҙа үҙәк хөкүмәткә ҡашҡайҙар менән тыныслыҡ килешеүе төҙөргә тура килә, уның буйынса ҡашҡай конфедерацияһы үҙенең автономияһын һаҡлап ҡала. Тыныслыҡ урынлаштырылғандан һуң Насир-хандың туғандары Малик-Мансур-хан һәм Мөхәммәт Хөсәйен-хан һөргөндә булған Германиянан ҡайта, әммә ҡайтыу менән британлылар уларҙы ҡулға ала һәм 1944 йылдың яҙында немец агенттарына алмаштырыла.
1946 йылда тағы бер ҡайшҡайҙар ихтилалы була, был юлы советтарға ҡаршы һәм ул премьер-министр Әхмәт Кавам тарафынан башлана, ул был ихтилал коммунистар һәм СССР йоғонтоһон кәметер тип өмөт итә. Большевиктарға ҡарата дошманлыҡ хисенә эйә булған, артабан антикоммунистик коалицияны етәкләргә һәм артабан Фарста тормош кимәлен күтәрергә теләгән Насир-хан ризалаша. Һөҙөмтәлә, 1946 йылдың сентябрендә ул Рахдарҙа конференция йыя һәм «Саадун» милли хәрәкәтен иғлан итә. Конференцияла Кавамдан тыш бөтә хөкүмәттең отсавкаға китеүе, Фарстың өстән ике өлөш һалымы урындағы ҡаҙнаға бүленеүе, һис кисекмәҫтән провинция советтарының ойошторолоуы һәм Мәжлисҡа Фарстан күп һанлы делегаттарҙың булыуы талап ителә. Был талаптар кире ҡағылғандан һуң Хузестандан алып Керманға тиклем ырыуҙар баш күтәрә, ҡашҡайҙар Казерун һәм Абадуны баҫып ала. Кавам планы тормошҡа аша һәм уға Хеҙмәт партияһынан коммунистар булмаған министрҙар кабинетының яңы составын булдырырға мөмкин була. Ул «Саадун» талаптарының күп өлөшөн ҡабул итә, ул ғына ла түгел, Насир-хандың ҡустыһы Хосров-хан Төньяҡ Иранда совет нефть концессияһын кире ҡаҡҡан Кавама партияһынан Мәжлисҡа һайлана.
1945—1953 йылдарҙа ҡашҡайҙар конфередацияһы «Дүрт туған», Исмәғил-хан Ҡашҡаиҙың улдары власы аҫтында ныҡ үҫешә — Насир-хан һәм Малик Мансур-хан Фарста ырыу башлыҡтары була, шул уҡ ваҡытта Мөхәммәт Хөсәен-хан һәм Хосров-хан ҡашҡайҙарҙың мәнфәғәтен Тәһранда яҡлай.
1953 йылда «Дүрт туғанды» шаһ Пәхләүиҙе ҡолатырға маташыуҙа Мосаддыҡ ярҙам итә, әммә Мосаддыҡ тиҙҙән  Америка һәм Британия махсус хеҙмәттәре ойошторған түңкәрелеш ваҡытында ҡолатыла, ә 1954 йылда шаһ хөкүмәте менән оҙаҡ булмаған ҡаршы тороуҙан һуң «Дүрт туған» илдән ҡыуыла, ә мөлкәте конфискациялана.
Теле
Ҡашҡайҙар теленә ҡағылышлы ғалимдарҙың берҙәм классификацияһы юҡ. Башлыса, төрлө версияларға ярашлы, ҡашҡай теле әзербайжан йәки уға теге йәки был кимәлдә яҡын булған телдең диалекты булып тора. О. Л. Вильчевский һәм А. И. Першиц, М. С. Иванов(, БРЭ) ҡашҡайҙар әзербайжан теленә яҡын телдә һөйләшә тип хәбәр итә. В. П. Балаян, Гейгер, Хеласи-кун, Куйперс һәм Карл Менгес, Н. А. Баскаков, (БСЭ) , (НРМ) , Энциклопедия Народов Африки и Ближнего Востока , (Энциклопедия Народов Африки и Ближнего Востока) , Тадеуш Ковальски , Ахмед Джафароглу , А. Бодроджлиджети, (Энциклопедия языка и лингвистики) ҡашҡай телен әзербайжан теленең диалекты тип иҫәпләй. Питер Голден шулай уҡ ошо фекер яҡлы. Оливер Гаррод швед төрөк белгесе Ярринг ҡашҡайҙар теле тулыһынса әзербайжан телен менән тап килә тигән һығымтаға килгән, тип иҫәпләй. Ҡашҡайҙарҙың Кавказ аръяғынан, Баҡы районынан сығыуы тураһындағы версия яҡлы  тарихсы Бахманбеги шулай уҡ әзербайжан һәм ҡашҡайҙар теле араһында айырма ҙур түгел, тип раҫлай. Аннмари фон Габен шулай уҡ ҡашҡайҙар һәм айналлу һөйләштәре әзербайжан теленә яҡын тигән фекерҙә. Немец төрөк белгесе Герхард Дерфер, әзербайжан теле тураһында мәҡәлә авторы ҡашҡай телен әзербайжан теленә шул тиклем яҡын, хатта уны һуңғыһының диалекты тип иҫәпләргә мөмкин, тип яҙа. Ираника энциклопедияһында ҡашҡай теленә арналған икенсе мәҡәләнең авторы, Микаэль Кнюппель, киреһенсә, ҡашҡайҙар телен уғыҙҙар теленең айырым көньяҡ төркөмөнә бүлә.
Тасуирламаһы
XX быуат уртаһына тиклем был ырыу берләшмәһе — ҡатмарлы ырыу ойошмаһы —үҙ башлығы (илхан) тарафынан идара ителә, башында хандар тора. Дөйөм һаны — 1,7 млн тирәһе кеше. Бөтә ҡашҡайҙар ҙа икенсе тел кеүек фарсы теле менән һөйләшә. Ҡашҡайҙарҙың күпмелеге — мосолмане-шииттар, шулай уҡ мосолманғаса динен һаҡлаған(утҡа табыныу). Ҡайһы бер сығанаҡтарға ярашлы әзербайжан этносының өлөшө булып тора.
Ҡашҡайҙарҙың ырыу берләшмәһе биш ҙур ырыуҙы (дарешури, шашбулюк, кашкули, фарсимадан, амале) һәм күп һанлы ваҡ ырыуҙарҙы берләштерә. Ҡашҡайҙарҙың яртыһы тиерлек — күскенселәр, ҡалғандары ултыраҡ тормош алып бара. Ҡашҡайҙарҙың традицион төп шөғөлө — күсмә малсылыҡ, өлөшләтә — игенселек (бойҙай, арпа, дөгө);  балаҫ һуғыу үҫешкән.
Ҡашҡайҙарҙың оҙаҡ ваҡыт үҫешкән ырыу-ҡәбилә ойошмаһында квази (феодаль) мөнәсәбәттәр һаҡлана.
1929 йылда ҡашҡайҙар фарсы шаһы Реза Пехлевиға ҡаршы ихтилал күтәрә, әммә ул баҫтырыла. Реза-шаһ ҡолатылғандан һуң Насир-хан Ҡашҡаи етәкселе аҫтында ҡашҡайҙар үҙ территорияһынан хөкүмәт вәкилдәрен ҡыуып сығара; баш күтәреүселәр көслө гарнизоны менән Семиром ҡәлғәһен баҫып ала һәм 1943 йылда хатта уларға ҡаршы сыҡҡан ғәскәрҙәрҙе тар-мар итә. Ләкин тиҙҙән инглиздәр артабан Насир-хан менән килешеүгә өлгәшә һәм уны Иранда үҙ сәйәсәтенең ҡоралы итеп файҙалана. Автомобиль Ниссан Моторс корпорацияһы 2006 йылда был халыҡ хөрмәтенә аталған үҙенең Ниссан Кашкай кроссоверы моделен тәҡдим итә.
Борстендорф
Борстендорф (Borstendorf) — Германиялағы, Саксония ерендәге коммуна. 2010 йылғы халыҡ иҫәбен алыу буйынса коммунала 1374 кеше йәшәй. Майҙаны — 14,52 км2. Диңгеҙ кимәленән 454 метр бейеклектә һәм UTC +1 ваҡыт бүлкәтендә урынлашҡан. Был коммунаның почта индексы 9579 һәм автомобиль коды MEK.
Курессааре
Курессааре (Kuressaare — курга (мн. куред) аист (ҡауҙы) тигәнде аңлата, ә саар — утрау,йәғни — Ҡауҙы утрауҙары, 1917 йылдға тиклем Аренсбург (нем. A(h)rensburg) — Орлиный замок, örn (ислами.) — бөркөт замогы, 1952—1988 йылда Кингисепп; Kingissepa) — Эстония ҡалаһы, Саарема утрауында урынлашҡан, ҡасандыр бөтә архипелагты шулай атағандар, ә утрау Курессааре тип аталған, ул Сааремаа өйәҙенең иң эре тораҡ пункты һәм административ үҙәге. Ҡалала Роомассааре диңгеҙ гаваны һәм шул исемдәге аэропорт урынлашҡан.
Географик урыны
Курессааре ҡалаһы Рига ҡултығында, Сааремаа ҙур эстон утрауының көньяҡ ярында, урынлашҡан. Эстонияның иң көнбайыш ҡалаһы.
Климат
Ҡала климатҡа уртаса-диңгеҙ климатынан уртаса-континенталь климатҡа күсеүсе, ҡышын йылы, йәйҙәре һалҡынса. Уртаса һауа дымлылығы — 82 % (74 % май — июндә) ҡышын — 87 процент)
Нигеҙләнеүе һәм Урта быуаттарҙа үҫеше.
Археологтар фекеренсә, башта һарай урынында баҙар һәм ағас ҡаралтылары булған
Хәҙерге Курессааре элекке руханиҙар замогы урынында тора. Был турала 1381 йылғы йылъяҙмаларҙа телгә алына.
1559 йылда ҡаланы Дания короллегенә һатҡандар, шунан һуң, 1563 йылдың 8 майында, уға ҡала хартияһы һәм, Ригаға оҡшатып, ҡала статусы  бирелә.
Бремсебрус килешеүе буйынса ҡала 1645 йылда Швед короллеге идараһы аҫтына бирелә һәм уның юрисдикцияһы аҫтында 1721 йылға тиклем тора.
Тәүге тапҡыр ҡаланың швед контролендә тотолоуы 1710 йылда өҙөлә, 15 (26) августа рус армияһы ҡаланы яндыра. 1721 йылда, Ништадт тыныслыҡ килешеүе буйынса, ҡала рәсми рәүештә Рәсәй империяһының составына индерелә.
Рәсәй империяһы ваҡытында ҡала
Шул уҡ йылда бындағы швед милләтле халыҡтар Бөйөк Екатерина указына ярашлы утрауҙы ташлап Украинаның Старошведский ауылына күсеп китергә мәжбүр була.
Беренсе донъя һуғышы барышында ҡала 1917 йылдың 1 (14) октябрендә Германия ғәскәрҙәре тарафынан Моонзунд хәрби операцияһы ваҡытында оккупациялана.
Эстония территорияһы
1918 йылдың аҙағында бынан Германия оккупацион ғәскәрҙәре сығарылға, ҡала бойондороҡһоҙ Эстон Республикаһы сотавына инә һәм Сааремаа өйәҙенең административ үҙәге була. Эстон бойондороҡһоҙлоғо осоронда ҡала — Курессааре тип атала.
Совет осоро
1940 йылда ҡала Эстон ССР-ы составына инә.
Бөйөк ватан һуғышы осоронда, 1941 йылдың 22 сентябрендә, ҡала германия ғәскәрҙәре тарафынан оккупациялана. 1944 йылдың 7 октябрендә Ленинград фронтының 8-се армияһы Моондзун десант операцияһы барышында уҡсылар корпусы һәм 7-се эстон уҡсылар дивизияһы тарафынан азат ителә.
26 сентябрь, 1950 йыл. Ҡала Курессааре районының үҙәгенә әйләнә.
Халыҡтың конфессиональ составы
Иҫкәрмә.2000 йылдарҙағы мәғлүмәткә бары тик 15 йәшкә тиклемге кешеләр генә индерелгән..
Ҡаланың төп шөғөлө — балыҡ тотоу, туризмд, ауыл хужалығы.
Иҫкәрмәләр
<references group="" responsive="">